**Farské oznamy**

**Tretia pôstna nedeľa rok B (3. 3. 2024)**

|  |  |  |
| --- | --- | --- |
| Pondelok | Po 3. pôstnej nedeli | 17.30 |
| Utorok | Po 3. pôstnej nedeli | 7.00 |
| Streda | Po 3. pôstnej nedeli | 17.30 |
| Štvrtok | Po 3. pôstnej nedeli - rekolekcia | 9.30 |
| Piatok | Po 3. pôstnej nedeli | 17.00 |
| Sobota | Po 3. pôstnej nedeli | 17.00 Oblazov |
| Nedeľa | Štvrtá pôstna nedeľa Laetare | 8.00 a 10.30 |

Dnes o 15.00 pozývam na krížovú cestu a po nej na malé posedenie do pastoračného centra.

V našej farnosti pripravujeme dvoch katechumenov (dospelí, ktorí sa chcú stať kresťanmi a chcú prijať krst ) v stredu na sv. omši by sme slávili obrad prijatia medzi katechumenov jedným z nich.

Doporučujem si vypočuť na youtube prednášku otca Mariána Kuffu **Pokánie a sviatosť zmierenia** veľmi pekne vysvetlené a povzbudivé: [**https://www.youtube.com/watch?v=nKIP-jdgcAs**](https://www.youtube.com/watch?v=nKIP-jdgcAs)

Prosím, aby ste si v sakristii do budúcej nedele nahlásili vašich chorých, ktorí by chceli byť vyspovedaní pred Veľkou nocou a ja by som ich potom s Pánom Ježišom prišiel navštíviť.

V piatok pred sv. omšou o 16.15 sa modlíme krížovú cestu a taktiež v nedeľu o 15.00 sa modlíme krížovú cestu. Srdečne vás na tieto pobožnosti pozývam a prosím, keby ste sa nahlásili v sakristii a niekto si tie krížové cesty vždy pripravil.

V piatok o 18.15hod. pozývam birmovancov na stretnutie do pastoračného centra.

Po sv. omši bude zbierka pre potreby našej farnosti.

Rímskokatolícka cyrilometodská bohoslovecká fakulta v Bratislave ponúka kandidátom kňazstva ako aj laickým študentom a študentkám magisterské štúdium katolíckej teológie dennou formou. Štúdium prebieha v Kňazskom seminári v Nitre. Záujemci môžu zaslať elektronickú prihlášku na štúdium do 30. apríla 2024 na stránke www.frcth.uniba.sk. Mladí muži, ktorí chcú raz slúžiť Bohu a ľuďom ako kňazi, si podávajú prihlášku i do Kňazského seminára v Nitre na stránke [www.ksnr.sk](http://www.ksnr.sk).

Cirkevná základná škola s materskou školou Dobrého pastiera v Žiline na Solinkách vás srdečne pozýva na Deň otvorených dverí, ktorý sa uskutoční dňa 6.3.

Ďakujem za vaše modlitby, za výzdobu, upratovanie, finančnú podporu i za každý druh pomoci a na budúci týždeň prosím o upratovanie skupinu č. 5. Želám vám peknú pôstnu nedeľu.